18/07/2014 | Administración LocalMunicipal
Oza-Cesuras
Notificación

Intentada por dúas veces sin efecto a notificación da resolución da Xunta de Goberno Municipal do 23 de decembro de 2013, recaída no expediente de resposición á legalidade de obras promovidas por D. Lhouceine Pedro Blas Lancellotti Conner en Santa Cruz de Mondoi, conforme ao establecido no artigo 59.5 Lei 30/1992, de 26 de 26 de novembro, do réxime xurídico das Administracións Públicas e do procedemento administrativo común, procédese á súa publicación no Boletín Oficial da Provincia de A Coruña e Tablón de Edictos deste Concello. Tenor literal da resolución da Xunta de Goberno Municipal do 23 de decembro de 2013 que se notifica ao interesado: 4.1. Reposición á legalidade de obras promovidas por D. Lhouceine Pedro Blas Lancellotti Conner en Santa Cruz de Mondoi. Visto o informe do Arquitecto técnico Municipal, de 11 de decembro de 2013, en relación coas denuncias realizadas por Doña Paula Roxana Lopez Atalaya Vaqueiro en relación con obras presuntamente irregulares promovidas por Don Lhouceine Pedro Blas Lancellotti Conner na parcela catastral número 4500901NH6940S0001SK en Santa Cruz de Mondoi, comprobándose que non se están a respetar as condicións impostas na licenza en canto a distancia a eixe da vía para a edificación auxiliar. De conformidade co informe de Secretaría, en relación co procedemento e a Lexislación aplicable e o citado informe dos Servizos Técnicos Municipais, a Xunta de Goberno Municipal, por unanimidade PRIMEIRO. Incoar expediente para a adopción de medidas de reposición da legalidade urbanística, respecto das actuacións ilegais que se están realizando por Don Lhouceine Pedro Blas Lancellotti Conner na parcela catastral número 4500901NH6940S0001SK en Santa Cruz de Mondoi, conforme se establece no artigo 209 da Lei 9/2002, de 30 de decembro, de Ordenación Urbanística e Protección do Medio Rural. SEGUNDO. Ordenar a suspensión inmediata de ditos actos, que se están realizando na referida parcela no lugar de Santa Cruz de Mondoi. TERCEIRO. Notificar aos interesados para que poidan examinar o expediente e presentar as alegacións que teñan por conveniente, outorgando un prazo de dez días. Así mesmo, dar audiencia aos interesados que aparezan no expediente, para que no mesmo prazo aleguen o que estimen pertinente. CUARTO. Notificar ao Rexistro da Propiedade a incoación do procedemento de reposición da legalidade, para a súa publicidade e práctica dos asentos que, no seu caso, correspondan, conforme ao previsto na lexislación hipotecaria. O que se notifica para o seu coñecemento e efectos, para que se o desexa poida presentar as alegacións que teña por oportunas no prazo de dez días. Advertíndose de que se trata dun acto de trámite e, como tal, non procede a interposición de recursos contra o mesmo. Non obstante, contra as resolucións e os actos de trámite que decidan, directa ou indirectamente, o fondo do asunto, determinen a imposibilidade de continuar o procedemento, produzan indefensión ou prexuízo irreparable a dereitos e intereses lexítimos, de conformidade co artigo 107.1 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, poderase interpoñer o recurso potestativo de reposición, que caberá fundar en calquera dos motivos de nulidade e anulabilidade previstos nos artigos 62 e 63 da Lei 30/1992. O prazo para interpoñer recurso potestativo de reposición será dun mes; o prazo máximo para dictar e notificar a Resolución será dun mes, dende a súa interposición (artigo 117 da Lei 30/1992). En Oza-Cesuras, 8 de xullo de 2014. O Vicesecretario, Elisandra Rabes Martin Lucia